मजदूरों के हितों के लिए लड़ने वाले स्वतंत्रता संग्राम सेनानी यतीन्द्र मोहन सेनगुप्त की पुण्यतिथि आज
रायपुर। भारतीय स्वतंत्रता आंदोलन और मजदूर हितों के लिए लड़ने वाले यतीन्द्र मोहन सेनगुप्त की गुरुवार को पुण्यतिथि है। इन्होंने 1909 ई. में इंग्लैंड से अपनी बैरिस्टरी पूर्ण की थी। इन्होंने कोलकाता उच्च न्यायालय में वकालत शुरू की और साथ ही मजदूरों के हित के लिए सदैव कार्य करते रहे। किसानों और मजदूरों को संगठित करने की ओर उनका ध्यान विशेष रूप से था। यतीन्द्र मोहन सेनगुप्त को पाँच बार कोलकाता का मेयर चुना गया था। यतीन्द्र मोहन सेनगुप्त की 48 वर्ष की अल्पायु में 22 जुलाई 1933 में रांची की जेल में अस्वस्थ होने के कारण मृत्यु हो गई। उन्होंने जीवनभर देश की स्वतंत्रता आंदोलन के लिए संघर्ष किया। यतीन्द्र 'देशप्रिय' उपनाम से विख्यात है।